SA-krieketspeler deur moltrein doodgery | Maroela Media
Tom Maynard (23), krieketspeler van Suid-Afrika, is Maandagoggend deur 'n moltrein in Londen doodgery.
Maynard, die seun van Matthew Maynard, afrigter van die Nashua Titans, is gisteroggend dood nadat hy omstreeks 05:10 deur 'n moltrein getref is. Die Britse spoorwegpolisie het bevestig dat die voorval op die moltreinstelsel naby die Wimbledon Park-stasie gebeur het.
Die metropolisie het bevestig dat 'n man vroegoggend in Arthuweg, SW19, deur hulle afgetrek is nadat hy glo heen en weer oor die pad gery het. Die man het met 'n swart Mercedes-Benz C250 gery. "Die man het weggehardloop, en die polisie kon hom nie opspoor nie," het die polisie gesê. Sowat 45 minute later is die lyk van 'n man op die spoorlyn gevind. Volgens die polisie pas die oorledene se beskrywing die man wat vroeër van die polisie af weggehardloop het.
Hampshire en Middlesex-spelers het Maandagaand 'n minuut lank stilte gehou ter nagedagtenis aan Tom Maynard
Maynard het vir die graafskap Surrey krieket gespeel. Surry se vlag het Woensdag halfmas gehang om rou te betoon oor dié belowende krieketspeler.